Проект!

**Наредба за изменение и допълнение на Наредба № 4 от 15 декември 2011 г. за оправомощаване и оттегляне на предоставените правомощия за извършване на прегледи на кораби и корабопритежатели**

*(обн., ДВ, бр. 104 от 2011 г., доп., бр. 59 от 2015 г., изм. и доп., бр. 100 от 2015 г. и бр.  89 от 2018 г.)*

**§ 1.** В чл. 4 се правят следните изменения и допълнения:

**1.** В т. 1 думите „изложените в Приложение II на Резолюция А.739 (18) Насоки за оправомощаване на организации, действащи от името на администрацията на Международната морска организация (ИМО), както и анекса, приложенията и допълнението към циркулярно писмо 710 на Комисията по морска безопасност и циркулярно писмо 307 на Комисията за защита на морската среда на ИМО“ се заменят с „изискванията на Кодекса за признатите организации (обн., ДВ, бр. 15 от 2017 г.) и циркулярно писмо MSC-MEPC.5/Circ.16 на Международната морска организация от 24 януари 2022 г. “

**2.** Създава се т. 6:

„6.разпоредби относно оправомощаване на призната организация да издава корабни документи съгласно изискванията на международните конвенции, по които Република България е страна“.

**§ 2.** В § 1, т. 2 от Допълнителните разпоредби се заличава думата „прилагат“.

**Христо Алексиев**

*Заместник министър-председател по икономическите политики и*

*министър на транспорта и съобщенията*